**SJSL – 6. C – 5. týždeň – 23. – 27. 11. 2020**

**Slovenský jazyk**

**Str. 41 – 42, prečítaj si článok Darček, ústne odpovedaj na otázky**

**Str. 43 – 45, nové učivo, napíš si do zošita:**

**Skloňovanie neživotných podstatných mien mužského rodu**

**Vzor dub:**

* **podľa vzoru dub skloňujeme neživotné podstatné mená MR zakončené na tvrdú alebo obojakú spoluhlásku (zošit, strom…),**
* **zvieracie podstatné mená MR zakončené na tvrdú alebo obojakú spoluhlásku, ale len v množnom čísle/pl. (kohúty, holuby…komáre, tigre…),**
* **je to tvrdý vzor, má -y v N a A množného čísla/pl.**

**Sg./j. č. Pl./mn. č.**

**N dub N duby**

**G (z) duba G (z) dubov**

**D dubu D dubom**

**A dub A duby**

**L (o) dube L (o) duboch**

**I (s) dubom I (s) dubmi**

**Výnimky - pri skloňovaní majú niektoré podst. mená aj iné prípony ako vzor:**

**G sg. – bez cukru, z domu, zo stromu, z vrchu, do vlaku… -u**

**L sg. - na tanieri, v hoteli, na papieri, na bicykli… -i**

**L sg. – vo vlaku, v roku, v mozgu, na vrchu… -u**

**N/A pl. – bicykle, poháre, metre, požiare, taniere… -e**

**Vzor stroj:**

* **podľa vzoru stroj skloňujeme neživotné podstatné mená MR zakončené na makkú spoluhlásku (olej, veniec, rýľ, meč, hrebeň, rušeň, kŕdeľ…),**
* **zvieracie podstatné mená MR zakončené na makkú spoluhlásku, ale len v množnom čísle/pl. (zajace, ježe, hraboše, medvede, motýle, kone…)**
* **je to makký vzor, má -i v L sg.**

**Sg./j.č. Pl./mn.č.**

**N stroj N stroje**

**G (zo) stroja G (zo) strojov**

**D stroju D strojom**

**A stroj D stroje**

**L (o) stroji L (o) strojoch**

**I (so) strojom I (so) strojmi**

**Skloňovanie zvieracích podstatných mien pes, vlk, vták**

* **V jednotnom čísle/sg. sa skloňujú podľa vzoru chlap (aj všetky ostatné zvieracie podst. mená MR).**
* **V množnom čísle/pl.:**
1. **podľa vzoru chlap/chlapi, ukazujeme na ne tí a píšeme v N pl. -i:**

**(tí) zúriví psi, vlci, vtáci**

**(tí) milí psi, vlci, vtáci**

**(tí) užitoční psi, vlci, vtáci**

**G/A pl. – psov, vlkov, vtákov**

1. **podľa vzoru dub/duby, ukazujeme na ne tie a píšeme v N/A pl. -y:**

**(tie) zaujímavé psy, vlky, vtáky**

**(tie) zúrivé psy, vlky, vtáky**

**(tie) užitočné psy, vlky, vtáky**

**G pl. – psov, vlkov, vtákov ale A pl. - psy, vlky, vtáky**

**Úlohy:**

**Učebnica**

**45/ 15. – vybrala som dve slovné spojenia, doplň príponu, urč rod, životnosť, číslo, pád**

 **a vzor : (pozvať známych) športovc \_ \_ -**

 **(do nových) byt \_ \_ -**

**45/16., 17., 18. – vety tvoriť nemusíš**

**PZ 30/1. – iba 7 podst. mien MR, 7 ŽR a 2 SR nájsť v článku Darček (učebnica str. 41)**

**PZ 30/2.**

**PZ 31/4., 6.**

**PZ 32/7., 8., 9., 10.**

**OPRAVTE si v zošite – 3. týždeň – 9. – 13. 11. 2020 - vzory chlap a hrdina majú v G a A pl. príponu -ov.**

**Slovenská literatúra**

**Str. 32- 34, pozorne si prečítaj článok a napíš poznámky do zošita**

**Vlado Bednár: O lenivom vrabčiakovi**

**Literárny druh: epika**

**Literárny žáner: rozprávka (zvieracia, autorská/umelá, moderná)**

**Forma: prozaická**

**Téma: život vtákov**

**Hlavné postavy: havrany – žijú vo veľkých kŕdľoch, majú svoje zvyklosti, sú presné ako**

 **hodinky, opatrné, hašterivé, chránia si svoje teritórium**

 **vrabec – pracovitý, starostlivý, nemieša sa súbojov, využíva nepozor-**

 **nosť havranov (uchmatne chlebovú korku)**

 **pustovka – sokol myšiar, menší rýchly dravec**

**Dej sa odohráva na sídlisku v Petržalke. Autor rád pozoruje správanie havranov, ktoré si zvykli na život v mestách. Spoločne vyhnali zo svojho teritória pustovku. Ich obľúbeným miestom sú televízna anténa, hromozvod, komín. Malý vrabec si urobil hniezdo v črepníku na balkóne autora. Bol múdrejší ako havrany a pustovka, nemrhal čas súbojmi, ale uchmatol si chlebík spred kontajnera, na ktorý si robil chuť aj jeden z havranov. Zniesol vajíčka a vychoval mladé.**

**Myšlienka: Kde sa dvaja bijú, tretí vyhráva.**

**Všetkých zdravím, pracujte a posielajte úlohy.**